9. ΑΠΟΦΑΣΙΣ ΥΠΟΥΡΓΩΝ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΚΟΙΝ. ΥΠΗΡΕΣΙΩ.. Αριθ. Γ6α/1060 της 20/23 Ιουν. 1978  (ΦΕΚ Β΄ 567)  Περί των προϋποθέσεων λειτουργίας των Κέντρων Πρακτικής ασκήσεως των σπουδαστών των Ανωτέρων Σχολών Κοινωνικής Εργασίας, Νομικών Προσώπων Ιδιωτικού Δικαίου. Έχοντας υπόψη: α)Τη διάταξη του άρθρ. 2 παρ. 1 του Ν.Δ 195/74 «περί τροποποιήσεως και συμπληρώσεως διατάξεων τινων του Ν.Δ. 4018/59 «περί του θεσμού των Κοινωνικών Λειτουργών» και του εις εκτέλεσιν τούτου εκδοθέντος Β.Δ. 319/62». β)Τις διατάξεις του άρθρ. 5 του Β.Δ. 319/62 «περί της εκπαιδεύσεως των Κοινωνικών Λειτουργών». γ)Τη διάταξη του άρθρ. 49 παρ. 2 του Νόμ. 576/77 «περί οργανώσεων και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». δ)Την απόφαση του Υφυπουργού Κοινωνικών Υπηρεσιών αριθ. Δ1/1986/19 Μαρτ. 1975 «περί συγκροτήσεως Επιτροπής», για τη μελέτη του εκπαιδευτικού προγράμματος. των Σχολών Κοινωνικής Εργασίας. ε)Την έκθεση της ανωτέρω επιτροπής. ς)Την πράξη του ΚΕΜΕ με αριθ. 39/27.8.1976, αποφασίζουμε: Καθορίζουμε τις προϋποθέσεις λειτουργίας των Κέντρων Πρακτικής Ασκήσεως των σπουδαστών των Ανωτέρω Σχολών Κοινωνικής Εργασίας, Νομικών Προσώπων Ιδιωτικού Δικαίου, που εποπτεύονται από το Υπουργείο Κοινωνικών Υπηρεσιών, ως εξής: 1.Κέντρα Πρακτικής Ασκήσεως. α)Με πρόταση των Ανωτέρω Σχολών Κοινωνικής Εργασίας, Νομικών Προσώπων Ιδιωτικού Δικαίου, και απόφαση του Υπουργού Κοινωνικών Υπηρεσιών επιλέγονται και εγκρίνονται ως Κέντρα Πρακτικής Ασκήσεως σπουδαστών των ανωτέρω Σχολών, Δημόσιες Υπηρεσίες, Οργανισμοί ή Ιδρύματα δημοσίου ή ιδιωτικού δικαίου, εργοστάσια ή επιχειρήσεις, εφόσον έχουν τις προϋποθέσεις που ορίζονται με την απόφαση αυτή. β)Οι προϋποθέσεις λειτουργίας των Κέντρων Πρακτικής Ασκήσεως διακρίνονται σ’ εκείνες που αναφέρονται στην Υπηρεσία, τον Οργανισμό, το Ίδρυμα κ.α. στα πλαίσια των οποίων ασκούνται οι σπουδαστές, καθώς επίσης και στα υπηρεσιακά όργανα που αναλαμβάνουν το έργο της διοικητικής παρακολουθήσεως των ασκουμένων. 2.Προϋποθέσεις Υπηρεσιών, Οργανισμών, Ιδρυμάτων κ.α. Για την επιλογή και έγκριση Υπηρεσίας, Οργανισμού, Ιδρύματος, εργοστασίου ή επιχειρήσεως ως Κέντρου Πρακτικής Ασκήσεως σπουδαστών των ανωτέρω Ιδιωτικού Δικαίου Ανωτέρων Σχολών Κοινωνικής Εργασίας απαιτείται: α)Να έχουν ως κύριο σκοπό ή να περιλαμβάνεται στις επιδιώξεις τους η παροχή κοινωνικών υπηρεσιών. β)Να λειτουργεί μέσα στα υπηρεσιακά πλαίσιά τους «Κοινωνική Υπηρεσία», στην οποία να υπηρετούν Κοινωνικοί Λειτουργοί, που έχουν τις προϋποθέσεις για τη διοικητική παρακολούθηση του έργου των ασκουμένων σπουδαστών, όπως ορίζονται στην επόμενη παράγραφο. γ)Προκειμένου για Ιδρύματα, Οργανισμούς κ.α. του ιδιωτικού Τομέα να αποδέχονται ρητά τη χρησιμοποίηση της Κοινωνικής Υπηρεσίας τους, ως Κέντρου Πρακτικής Ασκήσεως, σπουδαστών Σχολών Κοινωνικής Εργασίας. δ)Να διαθέτουν επαρκή αριθμό περιπτώσεων, εξυπηρετουμένων (ατόμων, ομάδων, Κοινοτήτων) που να μπορούν να χρησιμοποιηθούν σαν «εκπαιδευτικό υλικό», για την πρακτική άσκηση σπουδαστών των Σχολών Κοινωνικής Εργασίας. ε)Να παρέχουν τη δυνατότητα για άσκηση των σπουδαστών κατά προτίμηση σε περισσότερες, από μία από τις μεθόδους Κοινωνικής Εργασίας. ς)Να διαθέτουν τα απαραίτητα υλικά μέσα για την απρόσκοπτη διεξαγωγή της πρακτικής ασκήσεως των σπουδαστών, και  ζ)Να παρέχουν τη δυνατότητα στους ασκουμένους σπουδαστές, για απόκτηση εμπειριών, με τη συμμετοχή τους σε δραστηριότητες στις οποίες μετέχει το προσωπικό της Κοινωνικής Υπηρεσίας τους. 3.Προϋποθέσεις υπευθύνων για τη διοικητική παρακολούθηση του έργου των ασκουμένων σπουδαστών. α)Για την ανάθεση του έργου της διοικητικής παρακολουθήσεως των ασκουμένων σπουδαστών σε όργανα των Κέντρων Πρακτικής ασκήσεως απαιτείται: αα)Να είναι πτυχιούχοι Σχολών Κοινωνικής Εργασίας και να έχουν τύχει αδείας ασκήσεως επαγγέλματος κοινωνικού λειτουργού. ββ)Να έχουν επαγγελματική εμπειρία κοινωνικού λειτουργού και να είναι αρκετά ενημερωμένοι σχετικά με τη διάρθρωση, τις λειτουργίες και τις δραστηριότητες της Κοινωνικής Υπηρεσίας, που χρησιμοποιείται ως Κέντρο Πρακτικής Ασκήσεως σπουδαστών. γγ)Να δείχνουν ενδιαφέρον για το έργο της διοικητικής παρακολουθήσεως των ασκουμένων και να μπορούν, με την προσωπικότητα και της ικανότητές τους, να συμβάλουν εποικοδομητικά στην αρτιώτερη πρακτική άσκηση των σπουδαστών. β)Η ιδιότητα του υπευθύνου για την διοικητική παρακολούθηση του έργου των ασκουμένων σπουδαστών και εκείνη του επόπτου πρακτικής ασκήσεως μπορεί να συμπίπτει στο ίδιο πρόσωπο, αν αυτό συμπεριλαμβάνεται στο προσωπικό του Φορέα (Υπηρεσίες, Ιδρύματα, Οργανισμούς κ.α.) στα πλαίσια του οποίου πραγματοποιείται η πρακτική άσκηση των σπουδαστών. 4.Περιεχόμενο διοικητικής παρακολουθήσεως του έργου των ασκουμένων σπουδαστών. Στο   περιεχόμενο  της  διοικητικής    παρακολου-   (Μετά την σελ. 50,07) Σελ. 50,09 Τεύχος 679-Σελ.57 Κοινωνικοί Λειτουργοί-Κοινωνικοί Σύμβουλοι 35.Α.γ.9    θήσεως του έργου των ασκουμένων σπουδαστών περιλαμβάνεται: α)Η σωστή ενημέρωση του σπουδαστή αναφορικά με τις επιδιώξεις, τη διάρθρωση, τη λειτουργία και τις δραστηριότητες του Κέντρου Πρακτικής Ασκήσεως. β)Η ανάθεση του σπουδαστή, σε συνεργασία με τον επόπτη της Σχολής, περιστατικών εξυπηρετουμένων από το Κέντρο, που θα αποτελέσουν το «εκπαιδευτικό υλικό», για τους ασκουμένους. Ο αριθμός των περιστατικών θα καθορίζεται ανάλογα με τις δυνατότητες του σπουδαστή και το είδος και το περιεχόμενον του περιστατικού. γ)Η παρακολούθηση της τακτικής προσελεύσεως του σπουδαστή στο Κέντρο Πρακτικής Ασκήσεως, της έγκαιρης διεκπεραιώσεως του έργου που του έχει ανατεθεί και της τηρήσεως των διατάξεων που ισχύουν σχετικά με την λειτουργία του Κέντρου. δ)Η ενημέρωση της Σχολής, μέσω του επόπτου Πρακτικής ασκήσεως, κατά τη διάρκεια της Πρακτικής ασκήσεως, σχετικά με τα όσα αναφέρονται στο προηγούμενο εδάφιο και για την εξέλιξη του σπουδαστή γενικώτερα. ε)Η έγγραφη ενημέρωση της Σχολής, με τη λήξη της πρακτικής ασκήσεως, σχετικά με τα αποτελέσματα από την διοικητική παρακολούθηση του έργου των ασκηθέντων σπουδαστών. Η ενημέρωση αυτή λαμβάνεται υπόψη κατά τη βαθμολόγηση του σπουδαστή στην πρακτική του άσκηση, που αποτελεί έργο και ευθύνη της Σχολής. 5.Αριθμός ασκουμένων σπουδαστών. Ο αριθμός των σπουδαστών που ασκούνται σε κάθε Κέντρο Πρακτικής Ασκήσεως καθορίζεται κάθε φορά με τη συνεργασία των Σχολών και του υπευθύνου του Κέντρου. Για τον καθορισμό του αριθμού αυτού οπωσδήποτε λαμβάνονται υπόψη οι δυνατότητες και οι ειδικές συνθήκες κάθε κέντρου Πρακτικής Ασκήσεως, καθώς επίσης οι δυνατότητες και η πείρα του υπευθύνου για τη διοικητική παρακολούθηση των ασκουμένων σπουδαστών. Σε καμιά όμως περίπτωση ο αριθμός των ασκουμένων σπουδαστών δεν μπορεί να είναι μεγαλύτερος των 3, κατά κοινωνική λειτουργό, υπεύθυνο για τη διοικητική παρακολούθηση του έργου των. 6.Αναθεώρηση Κέντρων Πρακτικής Ασκήσεως. α)Υπηρεσίες, Ιδρύματα, Οργανισμοί και λοιποί φορείς περιοχής Κοινωνικών Υπηρεσιών που έχουν εγκριθεί και χρησιμοποιούνται ως Κέντρα Πρακτικής Ασκήσεως Σπουδαστών Σχολών Κοινωνικής Εργασίας, επανεξετάζονται κάθε τρία χρόνια για να διαπιστωθεί εάν εξακολουθούν να έχουν τις προϋποθέσεις που ορίζονται με την απόφαση αυτή. β)Η συνέχιση χρησιμοποιήσεως ή η διακοπή χρησιμοποιήσεως των ανωτέρω φορέων ως Κέντρων Πρακτικής Ασκήσεως καθορίζονται με απόφαση του Υπουργού Κοινωνικών Υπηρεσιών.  Σελ. 50,10 Τεύχος 679-Σελ.58 Για τη λήψη της αποφάσεως αυτής κάθε Σχολή Κοινωνικής Εργασίας που τοποθέτησε σπουδαστές για πρακτική άσκηση στους ανωτέρω φορείς, υποβάλλει στην αρμόδια Υπηρεσία του Υπουργείου Κοινωνικών Υπηρεσιών μέχρι τέλους Ιουνίου, αιτιολογημένη σχετική πρόταση. Η απόφαση αυτή να δημοσιευθεί στην Εφημερίδα της Κυβερνήσεως.                  35.Α.γ.9 Κοινωνικοί Λειτουργοί-Κοινωνικοί Σύμβουλοι